राज कपूर के परिवार को बॉलीवुड का पहला परिवार कहा जाता है। पृथ्वीराज कपूर समेत इस परिवार में बॉलीवुड के कई सुपरस्टारों की मौजूदगी है। शोमैन राज कपूर के अलावा शशि कपूर, शम्मी कपूर, ऋषि कपूर, रणधीर कपूर, करिश्मा कपूर, करीना कपूर और रणबीर कपूर जैसी कई बड़ी हस्तियां इसी परिवार की ही देन है। हालांकि एक और कपूर है जिसने बॉलीवुड में दौलत और शोहरत हासिल करने में कामयाबी पाई है। जी हां, बात हो रही है अनिल कपूर की। लेकिन ये बात कम ही लोग जानते हैं कि बॉलीवुड इंडस्ट्री में संघर्ष के शुरूआती दिनों में उन्हें इसी परिवार के एक सदस्य ने मदद की थी।